**Ministru kabineta noteikumu projekta “Grozījums Ministru kabineta 2009. gada 11. augusta noteikumos Nr. 892 “Noteikumi par numerācijas lietošanas tiesību ikgadējo valsts nodevu”” projekta  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījums Ministru kabineta 2009. gada 11. augusta noteikumos Nr. 892 “[Noteikumi par numerācijas lietošanas tiesību ikgadējo valsts nodevu](https://likumi.lv/ta/id/196081-noteikumi-par-numeracijas-lietosanas-tiesibu-ikgadejo-valsts-nodevu)”” (turpmāk – Noteikumu projekts) mērķis ir nodrošināt, ka sabiedrībai ar ierobežotu atbildību “Tet” netiek piemērota valsts nodeva par numuru 8303 un 8345 lietošanas tiesībām pēc ārkārtējās situācijas atcelšanas.  Projekts stājas spēkā 2020.gada 10.jūnijā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Veselības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kārtību, kādā aprēķina ikgadējo valsts nodevu par numerācijas lietošanas tiesībām (turpmāk – nodeva), nodevas maksāšanas kārtību un atbrīvojumu no nodevas nosaka Ministru kabineta 2009. gada 11. augusta noteikumi Nr. 892 “[Noteikumi par numerācijas lietošanas tiesību ikgadējo valsts nodevu](https://likumi.lv/ta/id/196081-noteikumi-par-numeracijas-lietosanas-tiesibu-ikgadejo-valsts-nodevu)” (turpmāk – Noteikumi Nr.892). Noteikumu Nr. 892 8. punkts paredz, ka  elektronisko sakaru komersants ir atbrīvots no nodevas par piešķirtajām numerācijas lietošanas tiesībām uz Eiropas Savienības elektronisko sakaru saskaņoto pakalpojumu kodu 116(XXX) diapazonā, kura lietošanas tiesības piešķir Sabiedrisko pakalpojumu regulēšanas komisija, īsajiem kodiem 16(XX) diapazonā un numuriem “110”, “112”, “113”, “114”, “115”, “01”, “02”, “03”, “04”. Savukārt Noteikumu Nr. 892 9.punkts nosaka, ka valsts akciju sabiedrība “Elektroniskie sakari” reizi ceturksnī līdz tam sekojošā mēneša desmitajam datumam no numerācijas datubāzes nosūta informāciju Valsts ieņēmumu dienestam uz elektroniskā pasta adresi par tiem elektronisko sakaru komersantiem, kuriem attiecīgajā taksācijas periodā ir jāiemaksā nodeva.  Vienlaikus Ministru kabineta 2020. gada 12. marta rīkojuma Nr. 103 “Par ārkārtējās situācijas izsludināšanu” 4.30. apakšpunkts nosaka, ka  sabiedrībai ar ierobežotu atbildību “Tet” nepiemēro Noteikumos Nr. 892 noteikto valsts nodevu par publisko telefonu tīklu operatoru pakalpojumu kodu (4 cipari) 8303 nodrošināšanu personu saziņai ar sabiedrību ar ierobežotu atbildību “Centrālā laboratorija” ārkārtējās situācijas laikā. Visiem zvaniem uz kodu 8303 no visiem elektronisko sakaru tīkliem piemēro nulles tarifu.  Covid-19 izplatības radītais apdraudējums Latvijas Republikā parādīja, ka ir nepieciešams nodrošināt pasākumus, lai ierobežotu infekcijas izplatīšanos un savlaicīgi atklātu inficētās personas, tai skaitā nodrošinot iespēju personām un ārstniecības personām, izmantojot tālruni “8303”, bez maksas un centralizēti pieteikties vai pieteikt pacientu Covid-19 analīžu veikšanai. Zvanot uz vienotu tālruni, ir iespējams plānot analīžu savlaicīgu veikšanu.  Ņemot vērā minēto, lai nodrošinātu iespēju bezmaksas un centralizēti pieteikt Covid-19 analīžu veikšanu arī pēc ārkārtējās situācijas atcelšanas, ar Noteikumu projektu ir paredzēts, ka elektronisko sakaru komersantam (sabiedrībai ar ierobežotu atbildību “Tet”) līdz 2020.gada 31.decembrim netiek piemērota valsts nodeva par numura “8303” lietošanas tiesībām.  Tāpat Ministru kabineta 2020. gada 12. marta rīkojuma Nr. 103 “Par ārkārtējās situācijas izsludināšanu” 4.30.1 apakšpunkts nosaka, ka  sabiedrībai ar ierobežotu atbildību “Tet” nepiemēro Noteikumos Nr. 892 noteikto valsts nodevu par publisko telefonu tīklu operatoru pakalpojumu kodu (4 cipari) 8345, kuru vienotas komunikācijas nodrošināšanai ārkārtējā situācijā izmanto Valsts kanceleja. Visiem zvaniem uz kodu 8345 no visiem elektronisko sakaru tīkliem piemēro nulles tarifu.  Vienotā bezmaksas informatīvā tālruņa darbības turpināšana ir nepieciešama, lai informētu iedzīvotājus par dažādiem ierobežojumiem arī pēc ārkārtējās situācijas beigām, jo Covid-19 pandēmija nav vēl beigusies un dažādi ierobežojumi turpināsies arī pēc ārkārtējās situācijas beigām. Iespēja iedzīvotājiem zvanīt uz vienoto tālruņa numuru 8345 palīdz iedzīvotājiem labāk orientēties informācijā par aktualitātēm saistībā ar Covid-19, kā iespēju sazināties ar atbildīgajām institūcijām padziļinātas informācijas saņemšanai.  Ņemot vērā minēto, lai nodrošinātu iespēju iedzīvotājiem saņemt bezmaksas informāciju par Covid-19 aktualitātēm un ierobežojumiem arī pēc ārkārtējās situācijas beigām, ar Noteikumu projektu ir paredzēts, ka elektronisko sakaru komersantam (sabiedrībai ar ierobežotu atbildību “Tet”) līdz 2020. gada 31. decembrim netiek piemērota valsts nodeva par numura “8345” lietošanas tiesībām. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1) Personas un ārstniecības personas, kas, atbilstoši Covid-19 testēšanas algoritmam, kas pieteiksies vai pieteiks pacientu Covid-19 analīžu veikšanai.  2) Sabiedrība ar ierobežotu atbildību “Centrālā laboratorija”, kas nodrošinās minētā tālruņa darbību un atbilstoši saņemtajiem zvaniem plānos analīžu veikšanu.  3) Dažādas Latvijas sabiedrības mērķagrupas, kam neieciešama informācija par Covid-19 un dažādiem ierobežojumiem pandēmijas laikā.  4) Sabiedrība ar ierobežotu atbildību “Tet”, kam arī turpmāk netiks piemērota valsts nodeva par numuru “8303” un “8345” lietošanas tiesībām.  5) Valsts akciju sabiedrība "Elektroniskie sakari", kas saskaņā ar Noteikumos Nr. 892 noteikto reizi ceturksnī līdz tam sekojošā mēneša desmitajam datumam no numerācijas datubāzes nosūta informāciju Valsts ieņēmumu dienestam uz elektroniskā pasta adresi par tiem elektronisko sakaru komersantiem, kuriem attiecīgajā taksācijas periodā ir jāiemaksā nodeva. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neradīs papildus administratīvo slogu, jo paredz turpināt jau šobrīd noteikto kārtību pēc ārkārtējās situācijas atcelšanas. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020.gads | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam | |
| 1 | 2 | 3 | 4 | 5 | 6 | 7 | 8 | |
| **1. Budžeta ieņēmumi** | **195 118** | **-868,40** | **195 118** | **-699,33** | **195 118** |  | **0** | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 195 118 | -868,40 | 195 118 | -699,33 | 195 118 |  | 0 | |
| 1.2. valsts speciālais budžets |  |  |  |  |  |  |  | |
| 1.3. pašvaldību budžets |  |  |  |  |  |  |  | |
| **2. Budžeta izdevumi** | **0** |  | **0** |  | **0** |  |  | |
| 2.1. valsts pamatbudžets |  |  |  |  |  |  |  | |
| 2.2. valsts speciālais budžets |  |  |  |  |  |  |  | |
| 2.3. pašvaldību budžets |  |  |  |  |  |  |  | |
| 3. Finansiālā ietekme |  | **-868,40** |  | **-699,33** |  | **0** | **0** | |
| 3.1. valsts pamatbudžets |  | -868,40 |  | -699,33 |  | 0 | 0 | |
| 3.2. speciālais budžets |  |  |  |  |  |  |  | |
| 3.3. pašvaldību budžets |  |  |  |  |  |  |  | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |  |  | |
| 5. Precizēta finansiālā ietekme |  |  |  |  |  |  |  | |
| 5.1. valsts pamatbudžets |  |  |  |  | |
| 5.2. speciālais budžets |  |  |  |  | |
| 5.3. pašvaldību budžets |  |  |  |  | |
|  |  | | | | | | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar Noteikumu Nr.892 3.punktu, valsts nodevu aprēķina par katru īso kodu, uz kuru ir piešķirtas vai piešķirtas un pagarinātas numerācijas lietošanas tiesības, izmantojot šādu formulu:   |  |  |  | | --- | --- | --- | | *Nod =* | *L* × *N* × *D* |  | | *G* |   Noteikumu projekts paredz, ka valsts nodevas par publisko telefonu tīklu operatoru pakalpojumu kodu (4 cipari) atbrīvojums atteiksies uz numuru 8303 un 8345 par periodu no 2020.gada 10.jūnija līdz 2020.gada 31.decembrim.  L – nodeva par vienu kodu gadā euro: 1402,50 euro;  N – īso kodu skaits, uz kuriem elektronisko sakaru komersantam ir piešķirtas vai piešķirtas un pagarinātas numerācijas lietošanas tiesības: 2;  D – dienu skaits taksācijas periodā, kurās elektronisko sakaru komersantam ir piešķirtas vai piešķirtas un pagarinātas numerācijas lietošanas tiesības konkrētajam īsajam kodam: 204 kalendārās dienas;  G – dienu skaits gadā: 365 dienas.  Valsts nodeva, kas tiktu ieskaita valsts pamatbudžeta ieņēmumos, ja nodevas atbrīvojums nebūtu, ir:  (1402,50 euro \* 2 \* 204 dienas) / 365 dienas = 1 567,73 euro  Attiecīgi Noteikumu projekts, nodrošinot, ka sabiedrībai ar ierobežotu atbildību “Tet” netiks piemērota valsts nodeva par numuru 8303 un 8345 lietošanas tiesībām pēc ārkārtējās situācijas atcelšanas sākot no 2020.gada 10.jūnija līdz 2020.gada 31.decembrim, samazinās valsts pamatbudžeta ieņēmumus par 1 567,73 euro.  Ņemot vērā to, ka saskaņā ar Noteikumu Nr.892 5.punktu elektronisko sakaru komersants reizi ceturksnī līdz tam sekojošā mēneša trīsdesmitajam datumam ieskaita valsts nodevu valsts budžeta ieņēmumu kontā Valsts kasē, 2021.gadā valsts pamatbudžeta ieņēmumi tiks samazināti par 2020.gada 4.ceturkšņa valsts nodevas summu:  (1402,50 euro \* 2 \* 91 (dienu skaits 2020.gada 4.ceturksnī) / 365 dienas = 699,33 euro  Līdz ar to, valsts pamatbudžeta ieņēmumos nesaņemtais valsts nodevas apmērs:  2020.gadā 868,40 euro,  2021.gadā 699,33 euro. | | | | | | |
|  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav | | | | | | |
| 8. Cita informācija | Nav | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība saistībā ar Noteikumu projektu nav plānota, ņemot vērā, ka Noteikumu projekts nemaina esošo kārtību. |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās sabiedrība ar ierobežotu atbildību “Tet” un valsts akciju sabiedrība “Elektroniskie sakari”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Veselības ministre I.Viņķele